《次韵邑宰徐何慊 其三》
宋代·陈著

嵚崟一岭晓光寒，胸次乾坤本自宽。高处何妨吞里港，倦时浑欲隐中盘。

攒眉旧市谁安宅，加额残民自拥鞍。慈父母来千载遇，手将平易扫艰难。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。